
1. מבוא
קמפוס בצלאל ע׳׳ש ג׳ק, ג׳וזף ומורטון מנדל מהווה סביבת למידה, יצירה ומפגש עבור כלל הסטודנטים.ות, המרצים.ות,
סגל והאורחים.ות.
נוהל זה נועד להבטיח שימוש נכון, בטיחותי ומכבד בחללי הבניין, בציוד ובמשאבים הציבוריים.
הקפדה על הכללים היא באחריות כל אחד ואחת מהמשתמשים.

2. כללי שימוש והתנהלות
שעות פעילות
· שעות פתיחת הקמפוס וסגירתו ייקבעו ויפורסמו על ידי הנהלת בצלאל.
· שהייה מעבר לשעות הפעילות מותרת רק באישור מיוחד.
 שימוש בחללים וריהוט
· הריהוט הציבורי (שולחנות בקפיטריה, ספות, ריהוט חוץ וכדומה) נועד לשימוש כלל הקמפוס - אין    להזיזו או להשתמש בו לצרכים פרטיים ללא אישור.
· שימוש בחדרי כיתה, חדרי סטודיו, ספרייה, סדנאות וחדרי עבודה יתבצע בהתאם לייעודם בלבד.
· בכיתות ובסדנאות ניתן להזיז ריהוט בתחום החלל בלבד וללא צורך באישור מיוחד.
· יש להחזיר ריהוט וציוד למקומם בסיום כל שימוש.
· אין להשחית, לשנות, לפרק או לפגוע בריהוט, בציוד אורקולי ובמתקנים מכל סוג.
ציוד וכלי עבודה
· הכנסת כלי עבודה או מכשירים חשמליים לקמפוס מחייבת אישור ממונה בטיחות.
· אסור להכניס מתקני חימום מזון פרטיים. מכשירי מיקרוגל פזורים במטבחונים באישור ובפיקוח האקדמיה ואיגוד הסטודנטים.ות.
· שימוש בציוד מקצועי (מכונות, כלי עבודה, מחשבים) יתבצע רק לאחר הדרכה מתאימה.
מטבחונים ואוכל
· יש לשמור על סדר וניקיון במטבחונים.
· אין להשאיר מזון פתוח או כלים מלוכלכים.
· אכילה תתבצע באזורים ייעודיים בלבד.





3. נהלים מיוחדים
צבע, חומרים ועבודות יצירה
· אסור להשתמש בספריי צבע בכל מקום למעט חדרי הצבע.
· צביעה בצבע שמן או מים מותרת רק לאחר פריסת ניילון על הרצפה.
· ניילון ניתן להזמין דרך רכזת המחלקה או צוות התפעול.
· חל איסור להשתמש בנוזלים מכל סוג ישירות על רצפת הבטון - היא סופגת נוזלים ונשארים סימנים.
· אין לערוך שום שינוי מבני בבניין: אסור לקדוח, לפרק או לשבור מתקנים קבועים או זמניים.
תלייה, הדבקה ותצוגה
· אין לתלות עבודות ישירות עם דבק על הקירות.
· אסור להדביק מדבקות על הרצפה או קירות.
· ניתן להדביק על קירות זכוכית לשם תצוגה או הגשה.
· תליית מודעות, פרסומים ופוסטרים תתבצע אך ורק על גבי לוחות המודעות הפרוסים בקמפוס.
· כל מודעה שתיתלה שלא על לוח מודעות – תוסר באופן מידי.
הצגת עבודות בחללים משותפים
· הצגת עבודה או פרויקט במעברים, מסדרונות, ממ"דים, מרפסות, גלריות, רחבה חיצונית וכל חלל ציבורי – מחייבת אישור מהמנהל הלוגיסטי בכתב.
· יש לציין במייל: מיקום מדויק, זמנים מדויקים ואופי העבודה או ההגשה.
· לאורך כל זמן העבודה או ההגשה חובה להצמיד פתק בגודל A5  לפחות שבו יצוינו:
· שם הסטודנט.ית
· שנת הלימודים
· מספר טלפון
עבודה שלא תישא פתק זהות - תפורק ותפונה, גם אם אושרה במייל.
קבלנים ואורחים
· הכנסת עזרה מבחוץ (קבלנים, חברים לעזרה וכדומה) מחייבת חתימה על טופס קבלן אצל ממונה הבטיחות.
לוקרים וציוד אישי
· בסיום כל סמסטר הסטודנטים מחויבים לפנות ציוד אישי מהלוקרים ומכל שטחי הבניין.
· לוקרים שלא יפונו – ייפרצו בתום הסמסטר.
· ציוד, חומרים או עבודות שיימצאו בבניין – יושלכו.
· האקדמיה שומרת לעצמה את הזכות לחייב את הסטודנט.ית בעלות פינוי וסילוק אשפה.




הובלת ציוד ואחסון
· הובלת ציוד לתוך או מחוץ לקמפוס תתאפשר בתיאום עם מחלקת הביטחון.
· ניתן לשריין מראש זמנים לשימוש בעמדת פריקה/טעינה בחניון.
· ציוד גדול או כבד במיוחד, הדורש פריקה מיוחדת, חייב בתיאום עם המנהל הלוגיסטי.
· אחסון של ציוד או חומרים גדולים או כבדים יתבצע אך ורק באישור מראש.

4. בטיחות וביטחון
· יציאות חירום ומעברים חייבים להישאר פנויים ותקינים בכל עת.
· אין לחסום מדרגות, מסדרונות או דלתות.
· במקרה חירום – יש להישמע להנחיות צוות הביטחון והבטיחות.

הפרת הכללים עלולה להוביל להסרת עבודות, שלילת שימוש במתקנים, חיוב כספי ואף צעדים משמעתיים בהתאם
לתקנון האקדמיה. 
בצלאל שומרת לעצמה את הזכות לעדכן את הכללים מעת לעת בהתאם לצורך.
שמירה על והקפדה עליהם מאפשרת סביבת לימודים ויצירה בטוחה, נקייה ומכבדת לכלל המשתמשים.ות בקמפוס בצלאל ע׳׳ש ג׳ק, ג׳וזף ומורטון מנדל.

